מארק קאלאווי

קריירה מוקדמת

לפני שפנה לקריירת ההיאבקות התכוון קאלאווי להיות שחקן כדורסל מקצועי (הודות לנתוניו הפיזיים המרשימים מאוד). קאלאווי גם היה בנעוריו מתאגרף מצליח ואף זכה באליפות הנערים במשקל כבד של טקסס. קאלאווי החל את קריירת ההיאבקות שלו ב-1984 כאשר התאמן והתאבק ב-Dallas Sportatorium של דאלאס, טקסס, עם ארגון World Class Championship Wrestling של פריץ ואן אריק. מאוחר יותר הוא הצטרף כמתאבק ל United States Wrestling Association, שם דמותו זכתה לפופולריות רבה וזכתה בתואר האלוף במשקל כבד ואלוף טקסס במשקל כבד. במהלך שנות השמונים קלאווי השתמש במספר שמות במה: The Commando, The Punisher, Texas Red, The Master of Pain, ו-"The Punisher" Dice Morgan.
בין 1989 ל-1990 חבר לארגון National Wrestling Alliance's Jim Crockett Promotions, בשם "Mean" Mark Callous. באותה שנה Jim Crockett Promotions נמכרו לטד טרנר ושינו את שמם ל-WCW. הוא התאבק גם במסגרת הזוג "גורדי השחקים" עם "Dangerous" Dan Spivey ואחר כך כמתאבק יחיד. שיא עלילותיו ב-WCW היה בקרב נגד לקס לוגר על אליפות ארצות הברית של NWA, ב-Great American Bash של 1990, אותו דמותו הפסידה. בסוף 1990 מנהלי הארגון סירבו לחדש את החוזה של קלאווי וזה עבר ל-WWF בבעלותו של וינס מקמהן (לימים, ה-WWE).

דמותו של הקברן

עם מעברו ל-WWF פיתח קאלאווי את דמותו הקברן. הדמות נבנתה עם השנים וסיפור הרקע שלה הלך והעשיר. על פי הסיפור, הקברן הוא בן למשפחה שמנהלת בית הלוויות וכל בני משפחתו נהרגו בשריפה שהוא הצית בטעות. מאז הוא מרבה להתעסק במוות ואף עבד כקברן בעסק המשפחתי. על פי העלילה, סוכן מתאבקים בשם פול ברר (Paul Bearer, משחק מילים באנגלית שמשמעו "נושא ארון המתים") הצליח להשתלט עליו באמצעות כד זהב ובו אפר הוריו, זאת כדי להפכו למתאבק מטיל מורא. במהלך העלילות הסבוכות של הקברן ב-WWF דמותו של פול ברר נעלמה לאחר שהקברן ראה בו עקב אכילס. על פי הסיפור שנטווה יריביו של הקברן היו סוחטים אותו כדי שיפסיד בקרבות מולם בעזרת איומים על ברר וכד המכיל את אפר הוריו. בשנת 2010 חזר פול ברר לסמאקדאון ועזר למארק לנצח בקרב אך באירוע "גיהנום בכלוב" בגד בו פול ברר, העביר את כוחותיו אל אחיו קיין וגרם לו להפסיד את קרב אליפות העולם במשקל כבד.
דמותו של הקברן אחראית להמצאת מספר סוגי קרבות אקזוטיים, רובם קשורים למוות: "קרב ארון המתים" (Casket Match) בו המנצח הוא מי שמפיל את יריבו לארון מתים וסוגר עליו את המכסה, קרב Hell in a Cell ("גיהנום בכלוב") בו המתאבקים נלחמים בתוך כלוב סגור, קרב קבור בחיים (Buried Alive) בו המנצח הוא מי שמצליח לקבור את יריבו חי בבור עפר שהוצב באולם במיוחד בשביל הקרב, וקרב הנסיעה האחרונה בה מנצח מי שמצליח להכניס את היריב לרכב הלוויות.
בסיפור העלילה, הקברן נחשב לבעל כוחות על-טבעיים ובמספר פעמים אף קם לתחייה אחרי שקברו אותו, דרסו אותו במכונית ואף שרפו אותו חי בתוך ארון קבורה. כמו כן, ב-1997 התסריט הציג אח לדמותו של הקברן שהוא המתאבק קיין, בעבר קיין ואנדרטייקר תפקדו כצמד, בשם Brothers of Destruction (אחיי ההרס).
אחד מיריביו הידועים היה יוקוזונה, שנחשב לכמעט בלתי-מנוצח בתקופתו (אף על פי שהפסיד להאלק הוגאן). היריבות ביניהם התפתחה במהלך שדרת ההשרדות בקרב רביעיות של כוכבי ארצות הברית כנגד המתאבקים הזרים. בעקבות התמודדתו של הקברן מול מהלך ה"בונזאי" של יוקוזונה ערכו השניים קרב ארון מתים, בו יוקוזונה ניצח בעזרת מספר רב של מתאבקים שתקפו את הקברן. תוצאת הקרב הובילה להיעדרות ממושכת של הקברן ולטוויית עלילה מורכבת בה חזר, ניצח כפיל שלו ולבסוף נקם ביוקוזונה וניצח אותו בקרב ארון מתים נוסף.

American Bad Ass

בשנת 2000 חזר הקברן לזירת ה-WWE אחרי היעדרות ממושכת. החזרה התבצעה באירוע ה-PPV ("שלם וצפה") החודשי של החברה כאשר הקברן נכנס לאולם במהלך קרב האליפות של הערב רכוב על אופנוע. מאותו רגע הקברן שינה את אופי דמותו והחל להיכנס באופן קבוע על אופנוע לזירה ולהשתתף בפרומואים ועימותים מילוליים עם שאר המתאבקים, דבר שלא אפיין את דמותו בעבר, דמותו החדשה כונתה "אמריקן באד אס".
במופע רסלמניה 20 ב-2004 חזר קאלאווי לגימיק הישן של ה"קברן".

2007 עד 2012

לאחר הספיישל באקלאש, בו ניצח שוב בקרב על האליפות העולם במשקל כבד נגד בטיסטה, קרע קאלאווי את שרירי בטנו במהלך אימון ונאלץ לוותר על האליפות. קאלאווי חזר ל-WWE בספיישל "בלתי נסלח" לקרב מול מארק הנרי, (שכאמור פצע אותו וכביכול ה"נזירים" שלו קברו אותו בעמק המוות) וניצח אותו. ברסלמניה 24 ניצח קאלאווי את המתאבק אדג' ובכך גרף את ניצחונו ה-16 ברסלמניה, ובנוסף זכה באליפות העולם במשקל כבד.
כמה חודשים לאחר רסלמניה הקברן שוב נפצע ונעדר מהתוכניות. נקבע כי באירוע סאמרסלאם הקברן יחזור לפעולה. בסאמרסלאם, קאלאווי ניצח את אדג' בקרב גיהנום בתא שבסיומו הקברן "שרף" את אדג' וגרם להיעדרותו מהעסק למספר חודשים.
לאחר מכן, הקברן הסתכסך עם המתאבק ביג שואו והשניים נפגשו זה נגד זה באירוע ללא רחמים של החברה, שם הקברן הובס בנוקאאוט על ידי יריבו. השניים התמודדו פעם נוספת באירוע "סייבר סאנדיי" (יום ראשון אינטרנטי) בקרב בסגנון "מי שעומד אחרון", ובו הקברן ניצח. גם בקרב המכריע בין השניים הקברן יצא עם ידו על העליונה.

יריבות נגד שון מייקלס וכהונה כאלוף העולם

ברסלמניה 25 התרחש מפגש פסגה בין הקברן לשון מייקלס, צמד המתאבקים האגדיים, נתן את אחד הקרבות הבלתי נשכחים בהיסטוריה של ה-WWE, ובסיומו של הקרב הוכתר האנדרטייקר כמנצח לאחר שהביס את מייקלס והגדיל את רצף ניצחונותיו ל-0–17 באירועי הרסלמניה.
בקיץ 2009, חזר הקברן לתוכנית Raw לאחר שנעדר ממנה מאז רסלמניה 25. האנדרטייקר התעמת עם אלוף העולם במשקל כבד של אז, CM פאנק, ובמופע "גיהנום בכלוב" הצליח הקברן להביס את יריבו ולזכות באליפות העולם במשקל כבד. בסוף 2009 הקברן החל להסתכסך עם המתאבק בטיסטה והמתאבק ריי מיסטריו כאשר שניהם התחרו על הזכות להילחם נגד אנדרטייקר על אליפות העולם במשקל כבד. באירוע "תא ההדחות" התקיים קרב תא ההדחות על אליפות העולם במשקל כבד. הקרב התקיים בין ג'ון מוריסון, כריס ג'ריקו, ריי מיסטריו, R-טרות', CM פאנק, והאלוף האנדרטייקר. בסוף הקרב הופיע שון מייקלס בזירה, תקף את הקברן וגרם לו לאבד את האליפות לכריס ג'ריקו בכך שביצע עליו את תרגיל הסיום שלו, ה-Sweet Chin Music. אחרי האירוע "תא ההדחות", שון מייקלס הציע לאנדרטייקר להתאבק מולו באירוע רסלמניה 26 בקרב חוזר לרסלמניה 25. בפעם הראשונה האנדרטייקר סירב, אך בפעם השנייה הוא שוכנע והסכים להילחם נגד מייקלס ברסלמניה אך בתנאי שאם הוא ינצח את מייקלס, מייקלס יאלץ לפרוש מה-WWE. ברסלמניה 26 ניצח האנדרטייקר את שון מייקלס ובכך סיים את הקריירה המפוארת בת 25 השנים של שון מייקלס.

יריבות נגד קיין

בתחילת חודש יולי 2010, היו חשדות שהקברן מת וקיין אחיו הבטיח שהוא יגלה מי רצח אותו. באירוע סאמרסלאם האנדרטייקר "קם מהקבר" וקיין הודה שהוא תקף את הקברן. בליל האלופים הפסיד לקיין. זאת הפעם הראשונה שקיין ניצח את הקברן בכוחות עצמו.
באירוע "גיהנום בכלוב" הפסיד לקיין בגלל פול ברר על ידי כד הזהב שלו שנותן כוחות ליריביו. ב-Bragging Rights נקבע קרב בין הקברן לבין קיין, סוגו של הקרב היה "Buried Alive" (תרגום חופשי : קבור בעודו בחיים) התקיימו ארבעה קרבות מפורסמים מסוג זה שבכולם הקברן השתתף, בקרב זה יש גבעת דשא בתחילת הבמה ובאמצע הגבעה יש קבר עם מצבה ולידו ערימת חול, והמטרה היא להכניס את היריב לתוך הבור ולקחת מערימת החול חול עם את, אך ישנם אפשרות להניח חול עם בולדוזר וגם עם מריצה והמנצח מוכרז כאשר יריבו קבור חי. אנדרטייקר הפסיד לקיין בגלל הנקסוס ונקבר. אנדרטייקר חזר להופיע ברסלמניה 28, והעלה את מאזנו ל 0–20, כאשר ניצח את טריפל אייץ', בקרב "גיהנום בכלוב". קרב זה זכה בפרס "סלאמי" על קרב השנה (2012) ובאירוע הסלאמי טריפל אייץ' קיבל את הפרס בשמו ובשם אנדרטייקר ושון מייקלס.

רסלמניה 29 ויריבות נגד CM פאנק

ב-23 בפברואר 2013, האנדרטייקר חזר לתוכנית סמאקדאון וניצח את ווייד בארט ודמיאן סנדאו ביחד עם שיימוס בקרב זוגות. ב-4 במרץ אנדרטייקר חזר בתוכנית "Raw Old School". בתחילתה של התוכנית הגיעו לזירה CM פאנק, רנדי אורטון, ביג שואו ושיימוס וארבעתם רצו להילחם נגד אנדרטייקר ולסיים את רצף הניצחונות שלו באירועי הרסלמניה. לאחר כמה דקות ויקי גאררו הגיעה לזירה ואמרה שארבעתם ילחמו בקרב מרובע והמנצח ילחם נגד אנדרטייקר ברסלמניה 29. המנצח של קרב זה היה CM פאנק. אחרי הקרב, הקברן יצא לעבר הזירה והסתכל על CM פאנק במבט מאיים. בתוכנית Raw שהתקיימה ב-11 במרץ, פאנק נלחם נגד אחיו של האנדרטייקר (לפי העלילה ב-WWE), קיין, ופאנק הפסיד לו. אחרי הקרב פאנק תקף את קיין עם כד האפר של המנהל של קיין ואנדרטייקר לשעבר, פול בירר, שמת לפני כמה ימים ממחלה. הקברן הגיע לזירה אך פאנק ברח מהזירה כשכד האפר אצלו. ב-Raw שבוע לאחר מכן CM פאנק עמד בזירה ודיבר על הקרב שלו נגד אנדרטייקר ולפתע נשמעה מוזיקת הכניסה של אנדרטייקר. אחרי כמה שניות אנדרטייקר הופיע והפתיע את פאנק בכך שעמד מאחורי גבו ואז אנדרטייקר תקף אותו באכזריות. פול היימן, המנהל של CM פאנק, ברח עם כד האפר של פול בירר בידיו ופאנק ברח מאנדרטייקר ואז היימן נתן לפאנק את הכד ופאנק שמר עליו. לאחר מכן ב-Raw, אנדרטייקר דיבר על הקרב ואז נכבו האורות, ובאו הנזירים של אנדרטייקר, כאשר אחד מהם הוא CM פאנק בסתר. אז נכנס פול היימן המחופש לפול ברר כאשר הכד בידיו, ואז אנדרטייקר בא ותקף את הנזירים, ופאנק הגיע ותקף את אנדרטייקר בפראות. פאנק לקח את הכד, פתח אותו, ושפך על אנדרטייקר את האפר שבתוכו. ברסלמניה 29 ניצח אנדרטייקר את CM פאנק והעלה את רצף הניצחונות ברסלמניה ל-21 ניצחונות.

יריבות עם "המגן" ואיחוד "האחים להרס"

ב-8 באפריל, ב-Raw, אנדרטייקר דיבר על ניצחונו ברסלמניה לזכר פול בירר, ולפתע שלישיית "המגן" הגיעו והקיפו את הזירה, ואז הגיעו קיין ודניאל בריאן (צמד "Hell No") והמגן ברחו מן האולם. כשבועיים לאחר מכן, ב-Raw, ה-22 באפריל, אנדרטייקר, קיין ודניאל בריאן נלחמו נגד המגן והפסידו להם. ב-26 באפריל, בתוכנית של סמאקדאון, אנדרטייקר ניצח את דין אמברוז (חבר "המגן"). אחרי הקרב חבר "המגן", רומן ריינס, ביצע "ספיר" על האנדרטייקר ואז המגן המשיכו להכות אותו והשליכו אותו על שולחן השדרנים ועזבו את האולם.

2014 - 2017 שלהי הקריירה וסופו של הרצף

ב-24 בפברואר 2014, האנדרטייקר חזר לתוכנית Raw וברוק לסנר הציע לו להילחם נגדו ברסלמניה 30. אנדרטייקר נכנס אל הזירה ובעת שאנדרטייקר חתם, הוא הפתיע את לסנר וביצע עליו את התרגיל הידוע שלו, צ'וקסלאם, על שולחן החתימה. ב-6 באפריל, ברסלמניה 30, לסנר ניצח את אנדרטייקר ושבר את רצף ניצחונותיו של האנדרטייקר ושינה אותו ל-1–21. במהלך הקרב אנדרטייקר ספג זעזוע מוח חמור, וכשהגיע לחדרי ההלבשה אף פונה לבית חולים מקומי. זכור קטע וידאו קצר בו וינס מקמהן, יושב ראש ה-WWE, קורא לעזרה כאשר אנדרטייקר נכנס אל מאחורי הקלעים.
במהלך האירוע "פאסטליין", בריי וויאט אתגר את אנדרטייקר לקרב ברסלמניה 31. שבועיים לאחר מכן, במהלך פרק של Raw, אנדרטייקר נענה בחיוב לתיגר. ברסלמניה 31, אנדרטייקר הביס את וויאט והעלה את יחס הניצחונות ברצף הניצחונות הקטוע שלו ל-1–22. 
כעבור כמעט חצי שנה בסאמרסלאם, האנדרטייקר ניצח את ברוק לסנר לאחר שביצע מהלך בלתי חוקי של מכה "מתחת לחגורה". בליל האלופים, נקבע שאנדרטייקר וברוק לסנר ילחמו בקרב "גיהנום בתא" באירוע "גיהנום בכלוב", בו לבסוף אנדרטייקר הפסיד ללסנר. ב-Survivor Series, הקברן וקיין נכנסו כצמד "האחים להרס" וניצחו את בריי וויאט ולוק הארפר בקרב זוגות.
ב-22 בפברואר 2016, נקבע קרב לרסלמניה 32 בין אנדרטייקר לשיין מקמהן, בנו של יושב ראש ה-WWE וינס מקמהן. קרב זה יקבע האם שיין מקמהן יקבל שליטה מלאה על התוכנית. בנוסף, וינס הכריז שאם הקברן יפסיד זה יהיה קרב הרסלמניה האחרון שלו. ברסלמניה 32 ב-3 באפריל, הקברן ניצח והעלה את רף הניצחונות שלו ל23-1.

2017 ופרישה

בינואר 2017, אנדרטייקר חזר ל-RAW והכריז על כניסתו לקרב הרויאל ראמבל. באירוע הוא היה ה-29 שנכנס, אך לבסוף הודח על ידי רומן ריינס. ב-13 במרץ, בפרק של Raw, הוכרז רשמית על קרב בין אנדרטייקר לרומן ריינס ברסלמניה 33, בו לבסוף רומן ריינס ניצח והקטין את מאזן הניצחונות של הקברן ל-2 הפסדים לעומת 23 ניצחונות. בסיום הקרב השאיר אנדרטייקר את כובעו, מעילו וכפפותיו במרכז הזירה ועזב את האולם בעצב. לאחר מכן הודיע על פרישה.

2018 - חזרה מפרישה

זמן מה לאחר רסלמניה 33, החלו שמועות על חזרה אפשרית של הקברן. שמועות אלה כללו בין השאר קרבות מול ג'ון סינה או רומן ריינס ברסלמניה 34 ואף הייתה שמועה על השתתפותו ברויאל ראמבל. ההופעה הטלוויזיונית הטרייה של הקברן מאז הפסדו ברסלמניה לרומן ריינס, הייתה נאום שנאם במהלך יום השנה ה-25 לכבוד התוכנית Raw ב-22 בינואר 2018. 
כשבוע לפני פאסטליין, ג'ון סינה אמר בנאום לקהל שהיה רוצה לאתגר את הקברן לקרב ברסלמניה. ב-12 במרץ 2018 בתוכנית Raw, לג'ון סינה נמאס ממה שהוא כינה תירוצים של הקברן על מנת לא להיאבק ואיתגר אותו רשמית לקרב ברסלמניה 34. לאחר שבועות שלא נענה לאתגר של ג'ון סינה, חזר הקברן ברסלמניה 34 לאחר שג'ון סינה התעמת עם אליאס, נענה בחיוב לתיגר של ג'ון סינה והביס אותו ובכך העלה את מאזנו ברסלמניה ל-24 ניצחונות מול 2 הפסדים.  
זמן לא רב לאחר רסלמניה, לקברן נקבע קרב ארון קבורה מול רוסב באירוע הרויאל ראמבל הגדול ביותר, בו הקברן ניצח, ב-6 באוקטובר 2018 הקברן התחרה נגד טריפל אייץ' באירוע סופר שואו-דאון. באירוע זה, לאחר התערבויות מצד קיין ושון מייקלס לטובת הקברן וטריפל אייץ' בהתאמה, הקברן הובס בידי טריפל אייץ'. לפני שיצאו מהאולם, הקברן וקיין תקפו את טריפל אייץ' ושון מייקלס. מהלך זה חיזק את השמועה על קרב זוגות שתוכנן לאירוע היהלום שבכתר בין DX לבין האחים להרס. בתוכנית Raw שלאחר מכן, טריפל אייץ' ושון מייקלס איתגרו את הקברן וקיין רשמית לקרב באירוע היהלום שבכתר, קרב שבסופו האחים להרס הפסידו.

2019

לראשונה מזה 18 שנים, הקברן נעדר מרסלמניה. ב-8 באפריל 2019, בפרק של Raw לאחר רסלמניה, הקברן חזר ותקף את אליאס. ב-13 במאי 2019, נקבע לקברן קרב מול גולדברג לאירוע הסופר שואודאון אשר ייערך בערב הסעודית. קרב זה יהיה הראשון שהשניים יתחרו האחד מול השני. באירוע זה, שנערך ב-7 ביוני, הקברן גבר על גולדברג. ב-24 ביוני 2019 בפרק של Raw, הקברן הופיע באמצע קרב של רומן ריינס נגד שיין מקמהן ודרו מקינטייר ותקף את שניהם. מאוחר יותר נקבע שהקברן ורומן ריינס ילחמו בשיין מקמהן ודרו מקינטייר באירוע חוקי אקסטרים בקרב ללא חוקים, קרב שבו יצאו הקברן ורומן ריינס עם ידם על העליונה.

מורשת והערכה

האנדרטייקר נבחר למתאבק הגדול ביום בכל הזמנים בסקר שערך אתר Digital Spy ב-2013.‏ אתר IGN בחר בו כמתאבק השני הגדול ביותר בכל הזמנים ותיאר אותו כ"אחד מהמתאבקים והדמויות המכובדים ביותר בענף, שזוכה לטיפול של ייראת כבוד, כמו עתק יקר ובעל ערך רב." הכתב לואיס פס-פומר ממגזין Complex כתב שדמות הקברן היא "הגימיק הטוב ביותר בהיסטוריה של ההיאבקות המקצוענית". לוק וינקי מספורטס אילוסטרייטד בחר באנדרטייקר למתאבק החמישי הגדול ביותר בכל הזמנים.
המתאבק הענק ביג שואו ציין את האנדרטייקר כמתאבק המקצועני הגדול ביותר בכל הזמנים. יו"ר ה-WWE וינס מקמהן והמתאבק מארק הנרי ציינו אותו כמתאבק האהוב עליהם (ה"פייבוריט"). ג'ים רוס, מנהל ופרשן בכיר ב-WWE וחבר בהיכל התהילה של ה-WWE אמר: "ללא ספק, האנדרטייקר הוא האיש הגדול, הגדול ביותר בהיסטוריה של היאבקות... אין כוכב WWE גדול יותר מאשר האנדרטייקר."
בנובמבר 2015 כתב עיתונאי הדיילי טלגרף טום פורדי שהאנדרטייקר הוא "הספורטאי הגדול ביותר בעולם."